kardosdrur/scandi-wiki huggingface dataset:
Dick Taylor

Dick Taylor (født Richard Clifford Taylor den 28. januar 1943, i Dartford, Kent, England) var den første bassist for The Rolling Stones. Han er ikke i familie med guitaristen Mick Taylor.

Historie 

I starten af 1960'erne studerede han kunst på ”Sidcup Art College”, i London, og grundlagde bandet ”Little Boy Blue And The Blue Boys” i Dartford sammen med Mick Jagger og hans medstuderende dengang Keith Richards. Efter kort tid stødte Ian Stewart, Tony Chapman og Brian Jones til, og bandnavnet blev i 1962 ændret til The Rolling Stones. I august, 1962, forlod Taylor bandet for at forsætte sine studier. Men i 1963 dannede han bandet The Pretty Things sammen med sangeren Phil May, og spillede der Lead guitar. I 1968 var han med til at lave konceptalbum S. F. Sorrow. Efter succesen med denne LP forlod han midlertidigt The Pretty Things. Han producerede derefter debutalbummet fra Hawkwind, og er også den guitarist man kan høre på pladen. I 1970'erne var han på et tidspunkt med i Punkbandet Mekons, og samtidigt med, for at få pengene til at slå til, blev han nødt til at sælge tøj, indtil han i 1980 vendte tilbage til The Pretty Things, hvor han den dag i dag stadig spiller. Taylor bor i dag i Isle of Wight, England.

Eksterne kilder og henvisninger 

 Imdb om Dick Taylor 
 Interview med Dick Taylor 
 En fan side om “The Pretty Things” 

Guitarister fra Storbritannien
Medlemmer af The Rolling Stones
Antonin Magne

Antonin Magne (15. februar 1904 i Ytrac – 8. september 1983 i Arcachon) var en fransk cykelrytter som vandt Tour de France to gange, i 1931 og 1934.

Eksterne henvisninger 

 

Mandlige cykelryttere fra Frankrig
Tour de France-vindere
Verdensmestre i landevejsløb
Arlå

Arlå (tysk Arlau) er en 37 km lang å i Sydslesvig i den nordtyske delstat Slesvig-Holsten. Åen udspringer sydøst for Solved i Fjolde Sogn på den slesvigske gest. Den passerer Bjerndrup, Fjolde, Arlevad og Hatsted Marsk og munder ved Holm Sil i Beltring Herred Kog ud i Nordsøen. Blandt bifloderne er Bomsted Å, Imme og Øster Å (Ostenau). Øster Å kommer fra egnen omkring Lyngsted (Löwenstedt) i nord. Arlåens udmunding i Beltring Herred Kog bliver reguleret med en sluse (sil) og et samlebassin for at kunne beskytte baglandet mod stormflod.

Det formodes, at navnet er en afledning til en over størstedelen af Europa udbredt vanddragsnavnestamme *Ar, som også er repræsenteret i Øvrige Norden (sml. Arn og Arvi). Beytdningen er sætte i bevægelse. Navnet er første gang dokumenteret 1647.

Arlå danner grænse mellem Nørre og Sønder Gøs Herred.

Se også

Noter 

Vandløb i Sydslesvig
Nordfrisland
The Red Jumpsuit Apparatus

The Red Jumpsuit Apparatus er et band dannet i år 2003 i Florida. Bandet bestod af hoved vokalist Ronnie Winter, leadguitarist Elias Reidy, bassist Joey Westwood, guitarist Duke Kitchens, og trommeslager Jon Wilkes; alle udførte back-up vokal.

Historie 
The Red Jumpsuit Apparatus begyndte som et lokal band i Middleburg, syd for Jacksonville i Florida. Ifølge The Red Jumpsuit Apparatus's hjemmeside, var bandets navn udvalgt ved at placere tilfældige ord på en væg og så give hver af bandmedlemmerne bind for øjnene, så de kom til at udvælge 3 ord..resultatet var Red Jumpsuit Apparatus blev linket sammen.

De fik deres første demo The Red Jumpsuit ud i år 2005. Så begyndte de at lave flere demo versioner med blandt andet "Ass Shaker" "Justify" og "Face Down". Senere i år 2006 løslod de deres første album med singlerne: "Face Down", "False Pretense", "Your Guardian Angel", og "Damn Regret". De fik guld November 27, 2006 af the RIAA for at overskride udsendings grænsen med 500,000 kopier. I February 2007 deltog de i US Take Action!

En form for koncert udført for at forhindre ungdoms selvmord, sammen med bands som My Chemical Romance og Rise Against. Deres sang "In Fate's Hands" er kommet med i video spillet Madden NFL 07.

The Red Jumpsuit Apparatus "Don't You Fake It" Deluxe Edition (CD/DVD) var løsladt i April 3, 2007. CDen indholdte albumet og 2 exclusive sange, med acoustic versioner af "Face Down" og et nummer der aldrig var løsladt ud af Australien "Disconnected".

The Red Jumpsuit Apparatus holdt sammen med Virgin Records for at rejse midler til the National Coalition Against Domestic Violence.(en anti vold organisation) De gik også i gang med the Take Action koncert! some sponsornes svar imod ungdoms selvmord og dyremishandling.

Eksterne henvisninger 

 
 
 

Musikgrupper fra USA
Det Samfundsvidenskabelige Fakultet (Aarhus Universitet)

Det Samfundsvidenskabelige Fakultet ved Aarhus Universitet er universitetets største fakultet. Det beskæftiger sig med forskning, uddannelse og formidling indenfor økonomi, erhvervsøkonomi, jura, statskundskab/samfundsfag og psykologi. Siden 2007 har fakultetet desuden udbudt en række erhvervsøkonomiske uddannelser ved Institut for Forretningsudvikling og Teknologi i Herning. Samlet har fakultetet 7.500 studerende og beskæftiger omkring 400 videnskabelige medarbejdere.

Historie 

Fakultetets historie går tilbage til 1936, hvor Det Økonomiske og Juridiske Fakultet bliver etableret. Fakultetet forsker og underviser kun i de to fag frem til 1959, hvor Institut for Statskundskab oprettes. Psykologisk Institut kommer til i 1968, og året efter skifter fakultetet navn til det mere dækkende Det Samfundsvidenskabelige Fakultet.

Fakultetets første forskningscenter, Center for Rusmiddelforskning, ser dagens lys i 1993. Syv år senere, i 2000, kommer Center for Registerforskning til. Centret er i sine første fem år finansieret af Danmarks Grundforskningsfond. I 2003 oprettes den pædagogiske forsknings- og udviklingsenhed Center for Læring og Uddannelse.

Efter at have haft til huse ved Aarhus Universitetshospital, Risskov siden grundlæggelsen, flytter Psykologisk Institut til Nobelparken i 2004 og kommer således tættere på fakultetets øvrige adresser i Universitetsparken.

Dansk Center for Forskningsanalyse oprettes samme år som et center ved Det Samfundsvidenskabelige Fakultet. Året efter kommer Center for Registerforskning under fakultetet. Udbuddet af erhvervsøkonomiske uddannelser øges betragteligt, da Handels- og IngeniørHøjskolen i Herning bliver en del af Aarhus Universitet i 2007.

Institutter og centre 

Institutter 
 Institut for Økonomi (oprettet i 1936) 
 Juridisk Institut (oprettet i 1936) 
 Institut for Statskundskab
 Psykologisk Institut

Forskningscentre
 Center for Rusmiddelforskning
 Center for Registerforskning
 Dansk Center for Forskningsanalyse
 Center for Læring og Uddannelse

Eksterne henvisninger 
 Det Samfundsvidenskabelige Fakultets hjemmeside 

Fakulteter ved Aarhus Universitet
Samfundsvidenskab
Herne

Herne er en by i Tyskland i delstaten Nordrhein-Westfalen med omkring 	156.774 indbyggere (2016). Byen ligger i Ruhrområdet ved floden Emscher midt mellem byerne Bochum og Gelsenkirchen.

Som de fleste andre byer i området var Herne en lille landsby frem til 1800-tallet. Da kulbrydning og produktion af stål kom i gang i området, blev landsbyerne i Ruhrområdet byer.

Herne i dag består af de tidligere separate småbyer Herne, Wanne og Eickel. Gårdene med disse navne blev grundlagt i 1000- og 1100-tallet. I 1860 åbnede den første kulgrube, og de næste tyve år blev folketallet tyvedoblet og Herne blev en by. Den samme udvikling havde Wanne og Eickel, som i 1926 blev slået sammen til den nye by Wanne-Eickel. I 1975 blev Wanne-Eickel, som da var en by med over 70.000 indbyggere, slået sammen med Herne.

Hvert år i august bliver der afholdt et marked kaldt Cranger Kirmes i bydelen Crange. Det er det tredje største marked i Tyskland med omtrent 3,5 millioner besøgende. Makedet kan spores tilbage til 1400-tallet da bønder begyndte at handle med heste.
Tietgenbyen

Tietgenbyen er et 280 hektar stort erhvervsområde, der ligger i det sydøstlige Odense tæt ved Fynske Motorvej, Svendborgmotorvejen og Østre Ringvej. Det er opkaldt efter industrimogulen C.F. Tietgen, som er født i Odense.

Tietgenbyen blev etableret af Odense Kommune i 1999. Inden da havde lokale foreretningsfolk efterspurgt et erhvervsområde nær motorvejsnettet. Projektet havde en langsom start, og i 1999 og 2000 blev der samlet kun solgt grunde på 7 hektar. Det lykkedes dog at nå et uofficielt mål om at sælge 100 hektar inden for de første 12 år. I januar 2017 indeholdt Tietgenbyen 75 virksomheder, og størtedelen af dens grunde var solgt. I fremtiden vil området blive udvidet mod nord op til jernbanen mellem Nyborg og Fredericia. Odense byråd har vedtaget en lokalplan, som har udlagt et 118-hektar stort område til erhverv. Det nye område kommer til at hedde Tietgenbyen Nord.

Tietgenbyen indeholder det 56.500 kvadratmeter store Meta Odense Data Center. Fjernvarme Fyn har etableret et fjernvarmeanlæg i forbindelse med datacenteret, som opsamler overskudsvarme og sender det ud til 7.000 husstande (en udvidelse til 12.000 husstande er planlagt). Facebooks planer om at bygge datacenteret blev først afsløret af Fyens Stiftstidende i oktober 2016, og bekræftet af Facebook og Odense kommune i januar 2017. Datacenteret er Facebook's tredje datacenter uden for USA, og det blev sat delvist i drift i september 2019. Ifølge Fyens Stiftstidende er Facebooks klar til at udvide datacenteret med en tredje serverbyging udover de to der allerede er bygget, og overvejer at bygge to mere.

En række robotfirmaer holder til i Tietgenbyen, herunder Universal Robots, Jorgensen Engineering, og ABB.

Arkæologiske udgravininger ifm. etableringen af Tietgenbyen har vist at der i bronzealderen lå en række bebyggelser i området.

Referencer

Eksterne henvisninger 
 Tietgenbyens hjemmeside

Bydele i Odense
Etableret i 1999
Emscher

Emscher er en flod i Ruhrområdet i delstaten Nordrhein-Westfalen i Tyskland og en biflod til Rhinen fra højre med en længde på 84 km og en vandføring på 16 m³/s. Den har sit udspring i Holzwickede øst for byen Dortmund og løber så vestover gennem Ruhrområdet. Byer langs Emscher er Dortmund, Castrop-Rauxel, Herne, Gelsenkirchen, Essen, Bottrop, Oberhausen og Dinslaken, hvor den løber ud i Rhinen.

Floden er det geografiske center i dette store industriområde med 5 millioner indbyggere og er af den grund biologisk død, og den var allerede en åben afløbskanal i slutningen af 1800-tallet. På grund af grubedrift er både landskabet og det naturlige flodleje ændret, og dermed har udmundingen  i Rhinen flyttet sig nordover to gange. Et stort moderne kloakbehandlingssystem ved udløbet gør, at vandet fra Emscher alligevel har rimelig kvalitet, når det løber ud i Rhinen. 

Siden begyndelsen af 1990'erne har man arbejdet på et stort projekt for at gennoprette den naturlige tilstand i floden. Kloakaffald  bliver  ført i store underjordiske rørledninger langs hele Emscher. Den første del, som skal tilbage til den naturlige tilstand, er i byen Dortmund. Det totale projekt koster flere milliarder euro og skal være færdig inden år 2014.

Eksterne henvisninger 

Rhinens bifloder
Floder i Nordrhein-Westfalen
KTAS

KTAS, opr. Kjøbenhavns Telefon Aktieselskab, grundlagt 1881 som et privat firma, var et af de tidligst etablerede teleselskaber i verden. I 1880, fire år efter opfindelsen af telefonen, blev en dansk afdeling af det amerikanske The International Bell Telephone Co. oprettet i København. Året efter, den 15. januar 1881, blev afdelingen overtaget af Kjøbenhavns Telefon-Selskab (KTS), forløberen for KTAS, og herfra regnes grundlæggelsen af selskabet. Det skiftede i 1894 navn til Kjøbenhavns Telefon Aktie-Selskab, KTAS.

Oprindeligt dækkede KTAS kun Sjælland, men fra 1946 også Bornholm og fra 1948 tillige Lolland og Falster. Selskabets hovedsæde var siden 1910 Telefonhuset i Nørregade, København, tegnet af Fritz Koch, der også stod bag telefonkiosken. Under Fritz Johannsens mangeårige ledelse blev firmaet kendt viden om som et moderne og effektivt telefonselskab.

I 1992 indgik KTAS sammen med Jydsk Telefon, Fyns Telefon og Tele Sønderjylland i det delvist statsligt ejede Tele Danmark A/S, der senere blev helt privatiseret og skiftede navn til det nuværende TDC som nu på privatkundedelen er blevet sammenlagt med Yousee (2016).

Adm. direktører 

 1882-1890: Christian Ludvig Madsen
 1890-1903: Emil Bernhard Petersen
 1903-1932: Fritz Johannsen
 1932-1932: Kristian Møller
 1933-1944: Carl Richard Michelsen
 1944-1954: Georg Irming
 1954-1961: Christen Steenbuch
 1961-1963: J. Oskar Nielsen (døde i stillingen)
 1964-1981: Johannes Rosbæk
 1981-1991: Per Ammitzbøll
 1991-1995: Jørgen Lindegaard

Henvisninger

Litteratur 
 Erik Thorud et. al. (red.), Fra KTAS til Tele Danmark – Kjøbenhavns Telefon Aktie Selskab, Tele Danmark, 1995. .

Teleselskaber i Danmark
Danske virksomheder etableret i 1881
Ophørt i 1992
Tidligere virksomheder i København
TDC
Mülheim an der Ruhr

Mülheim an der Ruhr, der også bliver kaldt «Byen ved floden», er en by i Tyskland i delstaten Nordrhein-Westfalen med omkring 167.000 indbyggere. Byen ligger i Ruhrområdet mellem Duisburg og Essen ved floden Ruhr, 30 km nordøst for Düsseldorf og grænser i nord til byen Oberhausen.

Mülheim fik byrettigheder i 1808, og hundrede år senere gik indbyggertallet over grænsen på 100.000 så den efter den tyske definition kunne kalde sig en storby.

Flere selskaber holder til i byen, særlig inden for fødevareindustri med selskaber som ALDI og Tengelmann-gruppen.

Kilder og henvisninger 

 Officielt websted
Den Fynske Bladfond

Den Fynske Bladfond er en selvejende erhvervsdrivende fond. Fonden blev i 1970 sitftet af Fru Lily Dreyer og har siden ejet 100% af aktierne i Fyens Stiftstidende A/S.

Fondens formål er at støtte den frie presse i almindelighed og Fyens Stiftstidende i særdeleshed. Fondens bestyrelse vælger årligt bestyrelsen for Fyens Stiftstidende A/S. Udover støtte til pressen uddeler fonden også legater, primært til efterkommere af Fru Lily Dreyer og journaliststuderende.

Fondens formand er Professor Tage Koed Madsen.

Fonde fra Danmark
Fyn
Hilden

Hilden er en by i Tyskland i delstaten Nordrhein-Westfalen med ca. 55.000 indbyggere. Byen ligger i kreisen Mettmann, 10 km vest for Solingen og 15 km øst for Düsseldorf på højre side af elven Rhinen.

Geografi 

Hilden er den fjerde største by i Mettmann, og i modsætning til sine nabobyer har den ingen forstæder eller indlemmede landsbyer. Hilden har et kompakt, urbaniseret centrum som grænser til nogen mindre skove.

Eksterne henvisninger 

Byer i Nordrhein-Westfalen
Creo Arkitekter

Creo Arkitekter, grundlagt 1945, er et dansk arkitektfirma med hovedsæde i Odense. Firmaet beskæftiger 65 ansatte. 

Creo Arkitekter blev grundlagt af arkitekt Jørgen Stærmose. Firmaet vandt allerede i 1953 og 1954 to store tegnekonkurrencer om at tegne Odense Amtssygehus (nu Odense Universitetshospital) og det nye Rigshospital i København. Blandt senere projekter er Rosengårdcentret (1970), City 2 (1975), Aabenraa Sygehus (1979), Randers Storcenter (1998) og Fyens Stiftstidendes mediehus (2005). Creo Arkitekter har desuden stået for ombygninger og ny farvesætning på Christiansborg og Odense Rådhus.

Selskabet, der er medarbejderejet, har afdelinger i København, Århus og Sønderborg.

Eksterne henvisninger
 Creo Arkitekter A/S' hjemmeside

Arkitektvirksomheder i Danmark
Etableret i 1945
Virksomheder i Odense
Stolberg

Stolberg er en by i Tyskland i delstaten Nordrhein-Westfalen med ca. 58.000 indbyggere. Byen ligger i kreisen Aachen og har en lang tradition som industriby.

Geografi 
Stolberg ligger omtrent 5 km øst for Aachen i en dal ved siden af Eifel, som går østover i området Hürtgenwald. I syd grænser Stolberg til kommunen Monschau og i nord til Eschweiler.

Stolberg er delt ind i Unterstolberg og Oberstolberg, som indeholder det meste af den gamle by. Andre dele af Stolberg er Atsch, Büsbach, Donnerberg og Münsterbusch. I tillæg har landsbyerne Breinig, Dorff, Gressenich, Mausbach, Schevenhütte, Venwegen, Vicht, Werth og Zweifall blevet en del af Stolberg.

Historie 

Stolberg blev først nævnt i dokumenter fra 1100-tallet. Byen blev et vigtigt center for messingproduktion da protestantiske messingproducenter fra Aachen slog sig ned her omkring 1600 for at komme under religiøs forfølgelse og økonomiske restriktioner. Derfor fik Stolberg kaldenavnet Die Kupferstadt (Kobberbyen).

Stolberg blev mindre vigtig som messingproducent da ren zink blev tilgængelig i midten af 1800-tallet. Mange messingproducenter flyttede til andre industrier, særlig glas- og tekstilindustri.

Stolberg var en del af hertugdømmet Jülich frem til 1794 da byen blev okkuperet af Frankrig og blev en del af kantonen Eschweiler i departementet Roer. Efter Wienerkongressen i 1815 blev Stolberg en del af Preussen.

Stolberg blev kendt i 1960'erne som hjemstedet til thalidomid-producenten Grünenthal.

I dag er der tre nynazister i bystyret.

Henvisninger 

Byer i Nordrhein-Westfalen
Ludwigshafen am Rhein

Ludwigshafen am Rhein er en by i den tyske delstat Rheinland-Pfalz, i det vestlige Tyskland, ikke langt fra grænsen til Frankrig. Byen har omtrent 165.000 indbyggere og ligger ved Rhinen med byen Mannheim på den modsatte side af floden. Sammen med Mannheim, Heidelberg og det omkringliggende område danner de området Rhein-Neckar.

Ludwigshafen er kendt for kemisk industri, eksempelvis er BASF fra byen.
Inden for kulturlivet har man Staatsphilharmonie Rheinland-Pfalz og det kendte Wilhelm-Hack-Museum med sine flotte keramikvægge, som blev lavet af kunstneren Joan Miró.

Kendte bysbørn 
Forhenværende forbundskansler Helmut Kohl
Filosoffen Ernst Bloch
Bjergklatreren Wolfgang Güllich
Siegburg

Siegburg er en by i delstaten Nordrhein-Westfalen i det vestlige Tyskland, ved floden Sieg nær udløbet i Rhinen, 10 km øst for den tidligere hovedstad Bonn, som ligger på den anden side af Rhinen.

Siegburg har 39.192 indbyggere, og med hele beboelsesområdet på østbredden af Rhinen, har Sieg nærmere 125.000 indbyggere. Sammen med nabobyerne Hennef og Sankt Augustin udgør Siegburg i realiteten en betydelig forstad til Bonn.

Venskabsbyer 
  Nogent-sur-Marne, Frankrig
  Guarda, Portugal
  Bolesławiec, Polen
  Selçuk, Tyrkiet
  Orestiada, Grækenland
  Yuzawa, Japan

Byer i Nordrhein-Westfalen
Hennef

Hennef er by i delstaten Nordrhein-Westfalen i det vestlige Tyskland, på den anden siden af floden Rhinen 14 km øst for Bonn. Hennef er næsten vokset sammen med byerne Sankt Augustin og Siegburg, og ligger ved floden Sieg, øst for Siegburg.

Hele dette sammenvoksede byområde er i realiteten en forstad til Bonn med næsten 125.000 indbyggere. Hennef har 45.480 indbyggere.

Byer i Nordrhein-Westfalen
Per Westergård

Per Westergård Jensen (født 5. juli 1952 i Viborg) er en dansk journalist og chefredaktør for Fyens Stiftstidende.

Per Westergård blev student i 1971 fra Næstved Gymnasium og blev uddannet journalist fra Danmarks Journalisthøjskole og Helsingør Dagblad i 1981. Han har arbejdet som redaktionssekretær på KL's nyhedsmagasin Danske Kommuner 1984-1985 og som redaktionschef på Børsens Nyhedsmagasin (nu Berlingske Nyhedsmagasin) 1985-1995. Derefter blev han ansat ved den Den Journalistiske Efteruddannelse som kursusleder 1992-1997. I 1995 blev han ansat som redaktionschef ved Politiken, men blev headhuntet til en stilling som chefredaktør på Ingeniøren i 1997. Fra 2000 fungerede han også som administrerende direktør samme sted. I 2005 blev han chefredaktør på Århus Stiftstidende og var fra 2007 chefredaktør for Midtjyske Medier. I oktober 2007 blev det offentliggjort, at han fra februar 2008 skulle være chefredaktør på Fyens Stiftstidende.

Journalister fra Danmark
Chefredaktører fra Danmark
Personer fra Viborg
Journalister ved Politiken
Personer i Kraks Blå Bog
Sankt Augustin

Sankt Augustin er en by i Tyskland i delstaten Nordrhein-Westfalen med omkring 55.000 indbyggere. Den ligger i kreisen Rhein-Sieg-Kreis.

Venskabsbyer 
 Grantham, Storbritannien
 Mevaseret Zion, Israel
 Szentes, Ungarn.

Eksterne links 

Byer i Nordrhein-Westfalen
Helen Mirren

Helen Mirren (født 26. juli 1945 i Chiswick, London) er en engelsk skuespiller.

Hun er måske bedst kendt for sin rolle som dronning Elizabeth 2. i filmen The Queen, for hvilken hun vandt en Oscar for bedste kvindelige hovedrolle. Desuden er hun kendt for sin rolle som kriminalinspektør Jane Tennison i tv-serien Mistænkt (Prime Suspect), der kom i syv sæsoner. Hun har vundet et utal af priser, heriblandt flere for rollen i Mistænkt.

Filmografi 

 Herostratus (1967)
 En skærsommernatsdrøm (1968)
 Red Hot Shot (1969)
 Age of Consent (1969)
 Miss Julie (1972)
 Savage Messiah (1972)
 O Lucky Man! (1973)
 Hamlet (1976)
 The Quiz Kid (1979)
 Caligula (1979)
 Hussy (1980)
 The Fiendish Plot of Dr. Fu Manchu (1980)
 The Long Good Friday (1980)
 Excalibur (1981)
 Cal (1984)
 2010: The Year We Make Contact (1984)
 Faerie Tale Theater: The Little Mermaid (Television) (1984)
 Heavenly Pursuits (1985)
 Coming Through (1985)
 White Nights (1985)
 The Mosquito Coast (1986)
 Pascali's Island (1988)
 When the Whales Came (1989)
 The Cook, the Thief, His Wife & Her Lover (1989)
 Bethune: The Making of a Hero (1990)
 The Comfort of Strangers (1990)
 Where Angels Fear to Tread (1991)
 The Hawk (1993)
 Prinsen af Jylland (1994)
 Den gale kong George (1994)
 The Snow Queen (1995) (stemme)
 Some Mother's Son (1996)
 Critical Care (1997)
 Sidoglio Smithee (1998)
 Prinsen af Egypten (1998) (stemme)
 The Passion of Ayn Rand (1999)
 Teaching Mrs. Tingle (1999)
 Greenfingers (2000)
 The Pledge (2001)
 No Such Thing (2001)
 Happy Birthday (2001)
 Last Orders (2001)
 Gosford Park (2001)
 The Roman Spring of Mrs. Stone (2003)
 Calendar Girls (2003)
 The Hitchhiker's Guide to the Galaxy (2004) (stemme)
 The Clearing (2004)
 Raising Helen (2004)
 Elizabeth I (2005)
 Shadowboxer (2005)
 The Queen (2006)
 National Treasure: Book of Secrets (2007)
 Inkheart (2008)
 State of Play (2008)
 Love Ranch (2008)
 The Last Station (2009)
 Love Ranch (2010)
 Brighton Rock (2010)
 RED (2010)
 The Debt (2010)
 The Tempest (2010)
 Arthur (2011)
 The Door (2012)
 Hitchcock (2012)
 RED 2 (2012)
 Monsters University (2013) (stemme)
 The Hundred-Foot Jurney (2014)
 Vores livs ferie (2017)
 Fast & Furious: Hobbs and Shaw (2019)
 Golda (2023)

 Kilder 
 Brian Iskov: Hendes Majestæt Helen Mirren (Berlingske Tidende, 3.11.2006)
 Kim Skotte: Detektivernes dronning (Politiken, 1.11.2006)
 Nicolas Barbano: Helen Mirren har rekorden i nøgenhed! (Super PS nr. 1, 1996)
 Bo Tao Michaelis: Skønhed med krop og hjerne (Politiken, 22.1.1997)
 Nicolas Barbano: Den nøgne sandhed (Tjeck Magazine nr. 147, 2004)
 Per Dabelsteen: Hellere nøgen end hattedame'' (Politiken, 9.1.2004)

Eksterne henvisninger 

 
 

Skuespillere fra England
Oscar for bedste kvindelige hovedrolle
Briter i 1900-tallet
Briter i 2000-tallet
She's the Man

She's the Man er en amerikansk film lanceret af DreamWorks i 2006. Filmen er inspireret af William Shakespeares skuespil Helligtrekongersaften.

Handling 
She´s the Man handler om en pige ved navn Viola (Amanda Bynes), som har en tvillingbror.
Viola elsker at spille fodbold, men da skolens pigehold bliver nedlagt, vil hun gøre noget ved det, så hun klæder sig ud som sin tvillingebror og tager af sted til den kostskole, hendes bror skulle have været på, men uden at sige det til nogen ud over Viola er han taget til England på turné med sit band. Men Viola klæder sig ud, og så tager hun af sted til kostskolen, så hun kan spille fodbold. Men så bliver hun forelsket i sin værelseskammerat, og så går det hele i kage, da hendes bror kommer...

Medvirkende 
 Amanda Bynes – Viola Hastings
 Robert Hoffman – Justin
 Robert Torti – Pistonek
 Alex Breckenridge – Monique
 James Kirk – Sebastian Hastings
 Julie Hagerty – Daphne
 Jonathan Sadowski – Paul
 Amanda Crew – Kia
 Jessica Lucas – Yvonne
 Channing Tatum – Duke Orsino
 Laura Ramsey – Olivia
 Vinnie Jones – Træner Dinklage
 David Cross – Gold
 Brandon Jay McLaren – Toby
 James Snyder – Malcolm
 Clifton MaCabe Murray – Andrew

Eksterne Henvisninger 

 Officiel hjemmeside 

Amerikanske film fra 2006
Romantiske komediefilm fra USA
Engelsksprogede film
Ungdomsfilm fra USA